शिक्षा जीवन मूल्यों पर आधारित होनी चाहिए : विजय कुमार
हिसार | पंडितमदनमोहन मालवीय की जयंती के उपलक्ष्य में न्यू लाहौरिया सीनियर सेकंडरी स्कूल ने समर्पण दिवस मनाया गया। इस मौके पर स्कूल प्रबंधन की ओर से नगर के 15 धार्मिक सामाजिक संगठनों को सम्मानित किया गया। विद्यालय परिवार ने 3 लाख 18 हजार के चेक 47 हजार का सामान ओडिसा आदिवासी सहयोग प्रकल्प के प्रतिनिधियों को भेंट किया। चेयरमैन प्यारेलाल लाहौरिया ने आए हुए अतिथियों का स्वागत किया। मुख्य अतिथि के रूप में उपस्थित हुए अतिरिक्त उपायुक्त विजय कुमार ने कहा कि शिक्षा जीवन मूल्यों पर आधारित होनी चाहिए। उन्होंने कहा कि हमें प. मदन मोहन मालवीय पूर्व प्रधान मंत्री अटल बिहारी वाजपेयी के जीवन से प्रेरणा लेनी चाहिए।
राष्ट्रीय स्वयंसेवक संघ के प्रांत संघचालक मेजर करतार सिंह ने गुरु की व्याख्या करते हुए बताया कि हमें सदैव ध्यान रखना चाहिए कि हम क्या शिक्षा दे रहे हैं। उन्होंने बच्चों का आह्वान किया कि सदैव गुरु का सम्मान करना चाहिए। इस अवसर पर प्यारेलाल लाहौरिया, मोहन लाल लाहौरिया, सुरेन्द्र लाहौरिया, भाजपा नेता सुजीत कुमार नरेश सिंगल, राजेन्द्र गोयल, कांशी राम, बृजभूषण जैन आदि उपस्थित रहे। मंच संचालन सुनीता मदान ने किया। उपप्राचार्य रमेश चन्द्र गोयल ने आए हुए अतिथियों का आभार जताया। ट्रस्ट के चेयरमैन प्यारेलाल लाहौरिया ने बताया कि बच्चों को प्रेरित किया जाता है कि प्रत्येक बच्चा रोजाना जेब खर्ची में से एक रुपया देश समाज और राष्ट्र के हित के लिए अपनी गुल्लक में डालें।
लाहौरिया स्कूल में समर्पण दिवस पर उपस्थित एडीसी विजय कुमार, प्यारेलाल लाहौरिया अन्य अतिथिगण।
hin_Deva hin_Deva hin_Deva hin_Deva